Document ID: /roh_data/filtered/fineweb-2-filterrobots_roh.jsonl.gz/57190

La duo svizzer ha terminà la concurrenza da team mixed da boardercross sin il 7avel plaz ed uschia cun in diplom olimpic. Kalle Koblet e Sophie Hediger n'han gì nagina schanza en il mezfinal cunter ils Stadis Unids, l'Italia e la Germania. Hediger è cupitgada curt suenter la partenza. Gudagnà la concurrenza da team han ils Stadis Unids avant l'Italia ed il Canada.
- Stadis Unids – Nick Baumgartner e Lindsey Jacobellis
- Italia – Omar Visintin e Michela Moioli
- Canada – Eliot Grondin e Meryeta Odine